RP 49: TRue LOve ALways INcrease DAy By DAy (Page 116) | 3099361 | Pyaar Kii Ye Ek Kahaani Forum
RP 49: TRue LOve ALways INcrease DAy By DAy (Page 116)
Btw yaha ho kya raha hai ???
nothing cool sayu..as usual bakwass kar rahe hai..u tell.. 840 West 14th North, Ely, NV 89317 (MLS #2075135) :: Vestuto Realty Group
MLS #: 2075135
840 West 14th North Ely, NV 89317 Wie is God...? | Tiener Bybelstudie Reeks | JAM - Just Africa Mission
Hierdie reeks studies hoef nie in volgorde bestudeer te word nie, dit volg nie op mekaar nie buiten vir die studies wat ‘n deel 1 en 2 het. Soek al die teksverse in jou Bybel op. Dis belangrik om die teksverse te lees om te sien wat in die Bybel staan aangaandie die onderwerp. Dit sal jou ook help om jou Bybel beter te leerken.
Die God van die Bybel
Die God van die Bybel is ‘n Drie-enige God – God die Vader, God die Seun en God die Heilige Gees. Hulle bestaan al drie van alle ewigheid af, want die Vader het die wêreld deur die Seun gemaak (Heb. 1:2). Hy was nie net by God nie, maar was self ook God.
Die eerste naam vir God wat in die Bybel gebruik word, is Elohim. Hierdie naamwoord word in Hebreeus beide in die enkelvoud én in die meervoudsvorm gebruik, dus dui dit daarop dat die Godheid meervoudig is, maar tóg ‘n saamgestelde eenheid vorm. Dit is drie persone, Vader, Seun en Heilige Gees, wat saam een, ewige God is. Hierdie begrip blyk duidelik uit die persoonlike voornaamwoorde wat vir Elohim gebruik word. In verband met die skepping van die mens word daar gesê: “Laat Ons mense maak na ons beeld, na ons gelykenis… En God het die mens geskape na sy beeld; na die beeld van God het Hy hom geskape; man en vrou het Hy hulle geskape” (Gen. 1:26-27). Die Drie-enige God kan tereg sê:
“Laat Ons mense maak,” en dan daarna: “man en vrou het Hy hulle geskape.”
Die feit van die Here Jesus se ewige godheid en selfbestaan word in ‘n baie bekende geloofsbelydenis verloën: “Ek glo in God die Vader, die Almagtige, Skepper van die hemel en aarde, en in Jesus Christus sy eniggebore Seun...” Die indruk word hierdeur geskep dat God die Vader alleen was toe Hy die aarde geskape het, en dat Jesus eers veel later gegenereer en “as mens” gebore is. Beoordeel hierdie verkeerde indruk in die lig van Heb. 1:1-2; Joh. 1:1-3,10,14; 1 Kor. 8:6; Ef. 3:9 en Kol. 1:16-17.
God as Skepper
Die Drie-enige God (Heb. Elohim) het Homself in die Ou Testament (OT) in die eerste plek as die Skepper geopenbaar van alles wat bestaan (Gen. 1:1–2:3).
God het skeppingskrag in Homself. Deur net ‘n woord te spreek, het Hy alles in aansyn geroep (Ps. 33:6; Heb. 11:3; 2 Pet. 3:5). In Gen. 1 lees ons telkens: “En God het gesê...” So ook is daar in die evangeliewoord ‘n dinamiese krag om ons lewens te herskep (Rom. 1:16).
Die aanvanklike skepping (Gen. 1:1-2) het geëindig in ‘n situasie waarin die aarde woes, leeg en in duisternis gehul was. Die Here het nie die aarde geskape om woes en onbewoon te wees nie (Jes. 45:18), daarom is dit duidelik dat verwoestingswerk van ‘n groot omvang in die skepping aangerig is. Die enigste Bybelse verklaring hiervoor is die uitwerping van Lucifer uit die hemel (Jes. 14:12-17; Eseg. 28:12-17; Op. 12:3-4). Die aarde was vir ‘n ongespesifiseerde tydperk in ‘n woeste toestand.
In die daaropvolgende skeppingswerke van die Here het Hy orde in reeds bestaande materie gebring en alle lewensvorme (plante, diere en die mens) volgens hulle soorte geskape. Die mens is nie deel van die natuurlike skepping nie, maar uniek in dié sin dat net die mens na die beeld van God geskape is, en ook die opdrag gekry het om oor die natuurlike skepping te heers (Gen. 1:27-31; Ps. 8:4-9).
God (Heb. Elohim of in verkorte vorm El; Gr. Theos) (Gen. 1:1; 17:1; Rom. 1:1).
Here (Heb. Adonai; Gr. Kurios) (Gen. 18:27; 2 Pet. 2:9).
Here H (Heb. Adonai Jahweh) – Gen. 15:2.
Almagtige God (Heb. El-Shaddai; Gr. Theos Pantokrator) (Gen. 17:1; Op. 16:14)
Ewige God (Deut. 33:27).
Die lewende God (Jos. 3:10)
Here God, die Allerhoogste, die Skepper van hemel en aarde (Gen. 14:22).
Die God van die hemel (Jona. 1:9).
Die God van Abraham, Isak en Jakob (Ex. 3:6; Hand. 3:13).
Die Heilige van Israel (Jes. 43:3).
Here van die leërskare (Jes. 1:24).
Die Koning van die eeue, die onverderflike, onsienlike, alleenwyse God (1 Tim. 1:17).
Enigste Heerser, Koning van die konings en Here van die here (1 Tim. 6:15).
Natuurlike attribute van God
God is onvergelyklik (2 Sam. 7:22)
Onsigbaar (Joh. 1:18)
Ondeurgrondelik (Jes. 40:28)
Onveranderlik (Num. 23:19)
Sonder gelyke (Jes. 40:13-25)
Onnaspeurlik (Rom. 11:33-34)
Oneindig (1 Kon. 8:27)
Ewig (Jes. 57:15)
Almagtig (Jer. 32:17,27)
Alomteenwoordig (Ps. 139:7-12)
Alwetend wat die verlede, hede én toekoms betref (Hand. 15:18; 1 Joh. 3:20; Jes. 48:3-5).
Morele attribute van God
Liefde (1 Joh. 4:8,16)
Heiligheid (1 Pet. 1:15; Op. 4:8)
Goedheid en goedertierenheid (Ex. 34:6; Ps. 31:20; 52:3; 145:8-9)
Geregtigheid (Ps. 89:15)
Haat sonde en ongeregtigheid (Ps. 5:5-7, 45:8; Heb. 1:9)
Onpartydigheid (Hand. 10:34-35; 1 Pet. 1:17)
Barmhartigheid (Ex. 20:6; Jes. 55:7)
Genade (Rom. 3:23-24; 2 Kor. 9:8)
Waarheid (Joh. 14:6, 17:17)
Toorn (Ps. 2:5,12; 21:10; Op. 6:15-17).
Ek herbevestig my geloof in die Drie-enige God.
Die grote God van die hemel en die aarde het Homself in drie Persone aan my geopenbaar, daarom kan ek getuig van die genade van die Here Jesus Christus, die liefde van God die Vader en die gemeenskap van die Heilige Gees (2 Kor. 13:13).
Ek stel myself ten doel om God in al sy wonderlike hoedanighede beter te leer ken, sodat sy beeld wat deur die sondeval in mense se lewens verbreek is, ten volle in my herstel kan word.
God het nie net deur Jesus Christus die aarde geskape nie, maar Hom ook as ‘n versoening vir ons sondes na die wêreld gestuur sodat alle gevalle sondaars deur Hom herskep kan word.
Tiener Bybelstudie Reeks:
Hierdie studies is saamgestel deur Just Africa Mission NPC
Kopiereg: Voel vry om hierdie studie af te laai en te gebruik of te versprei mits daar niks aan verander word nie en erkenning gegee word aan www.jam.org.za.
Parent Category: Artikels Afrikaans